open-index/open-wikipedia-markdown huggingface dataset:
Եկատերինա Յոսիֆովա

**Եկատերինա Յոսիֆովա** (, ), բուլղարացի մանկավարժ, լրագրող և բանաստեղծ։

## Կենսագրություն
Եկատերինա Յոսիֆովան ծնվել է 1941 թվականի հունիսի 4-ին, Բուլղարիայի Կյուստենդիլ քաղաքում։ Սովորել է Սոֆիայի համալսարանի ռուսական բանասիրության ֆակուլտետում։ Յոսիֆովան Կյուստենդիլի ավագ դպրոցում աշխատել է որպես ուսուցչուհի, իսկ որոշ ժամանակ անց աշխատել է որպես թերթի խմբագիր։

1969 թվականին հրապարակում է «Kuso putuvane» (Կարճ ճամփորդություն) ստեղծագործությունը, իսկ 1972 թվականին՝ «Noshtem ide vyatur» (Քամին գալիս է գիշերով)։ Եկատերինան շուտով դառնում է *Struma* գրական ամսագրի գլխավոր խմբագիրը։

Նրա աշխատանքները թարգմանել են անգլերեն, և լույս տեսել մի շարք անթոլոգիաներում.

* Սևի ծովի վրայի պատուհանները (1992)
* Կավը և աստղերը (1992)
* Ալիքների բազմաթիվ ձայները (1993)
* Ժամանակակից պոեզիայի ծաղկաբանությունը։

Իվան Նիկոլովի մրցանակի դափնեկիր է։

## Աշխատանքներ

* 1969 – *Късо пътуване* (Կարճ ճանապարհորդություն)
* 1972 – *Нощем иде вятър* (Քամին գալիս է գիշերով)
* 1978 – *Посвещение* (Ձոն)
* 1983 – *Къща в полето* (Տունը դաշտում) 
* 1987 – *Имена* (Անուններ) 
* 1993 – *Подозрения* (կասկածանքներ)
* 1994 – *Ненужно поведение* (անիմաստ վարք)
* 1998 – *Малко стихотворения* (Մի քանի պոեմներ)
* 2001 – *Нищо ново (100 стихотворения)* (Ոչ մի նոր բան. 100 պոեմներ)
* 2004 – *Нагоре надолу* (Վեր ու վար)
* 2006 – *Ръце* (Ձեռքեր)
* 2010 – *Тази змия* (Այս օձը)
* 2014 – *Тънка книжка*

## Ծանոթագրություններ

## Աղբյուրներ
* Борис Роканов, *Екатерина Йосифова - литературна анкета*. Пловдив։ Жанет 45, 2001.
* *Екатерина Йосифова в българската литература и култура. Изследвания, статии, есета*. Съставител Пламен Дойнов. Библиотека „Личности“. София։ Кралица Маб, 2011. ISBN 978-954-533-111-4.
* Николай Трайков. *Разговори с Екатерина Йосифова*. Поредица „Очи в очи“. Книга 1. София։ Кралица Маб, 2014. ISBN 978-954-533-135-0. 
* Биобиблиографски указател на сайта на Регионална библиотека „Емануил Попдимитров", Кюстендил 

Կատեգորիա:Բանաստեղծներ այբբենական կարգով
Կատեգորիա:Բուլղարացի բանաստեղծներ
Կատեգորիա:Բուլղարացի գրողներ
Կատեգորիա:Բուլղարացի դրամատուրգներ
Կատեգորիա:Բուլղարացի լրագրողներ
Կատեգորիա:Բուլղարացի խմբագիրներ
Կատեգորիա:Բուլղարացի մանկավարժներ
Կատեգորիա:Սոֆիայի համալսարանի շրջանավարտներ
Լա Լիգա 1931-32

**1930-1931** թվականների Պրիմերա Դիվիզիոնի չորրորդ մրցաշրջանը։ Սկսվել է 1931 թվականի նոյեմբերի 22-ին և վերջացել է 1932 թվականի ապրիլի 3-ը։ Մրցաշրջանին մասնակցել է 10 ակումբ։ Մրցաշրջանի ընթացքում խաղացվել է 90 խաղ, խփվել է 351 գոլ։ Մրցաշրջանի հաղթող է դարձել Ռեալ Մադրիդը առաջին անգամ, որը այդ ժամանակ կոչվում էր Մադրիդ Ֆուտբոլային ակումբ։
## Մասնակից ակումբներ

## Ակումբենրի քարտեզ

## Մրցաշարային աղյուսակ

2 Ռեալ Մադրիդը դարձել էր Մադրիդ Ֆա։

3 ՌՍԴ Էսպանյոլը դարձել էր Էսպանյոլ։

4 Ռեալ Սոսյեդադը դարձել էր Դոնոստիա Ֆա։

5 Ռեալ ՈւնիոնՌեալ Ունիոնը դարձել էր Ունիոն Կլուբ Իրուն։

## Արդյունքների աղյուսակ





## Ռմբարկուներ

## Պիչիչի մրցանակ
Նշում. *Սա այլընտրանքային ռմբարկուների հաշվարկ է, որը ներկայացրել է Դիարիո Մարկա պարբերականը, այն տարբերվում է վերևի աղյուսակից քանի որ այն խաղերի պաշտոնական տվյալներից էր վերցված*

## Արտաքին հղումներ
*Լա Լիգայի կայքէջ
*Ռեալ Մադրիդ ընդ Բարսելոնա

Կատեգորիա:Լա Լիգայի մրցաշրջաններ
Կատեգորիա:1931 ֆուտբոլում
Կատեգորիա:1932 ֆուտբոլում
Հազրոյի գավառակ

**Հազրո**, գավառակ Արևմտյան Հայաստանում, Դիարբեքիրի վիլայեթում։

## Աշխարհագրություն
Ունի լեռնային տարածք, արգավանդ հողեր և փարթամ այգիներ։

## Պատմություն
Թուրքերի կողմից հայերը 1915 թվականի Մեծ եղեռնի ժամանակ ենթարկվել են բռնագաղթի։

## Բնակչություն
Բնակվում էին հայեր, քրդեր, ասորիներ։

## Տնտեսություն
Բնակչության հիմնական զբաղմունքը երկրագործություն, անասնապահություն, արհեստներն ու մանրածախ առևտուրն էր։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Գեորգիոս Կունդուրիոտիս

**Գեորգիոս Կունդուրիոտիս** (, ), հույն նավապետ և պետական գործիչ, որը 1848 թվականի մարտի 4-ից մինչև հոկտեմբերի 15-ը զբաղեցրել է Հունաստանի վարչապետի պաշտոնը։

## Կենսագրություն
Գեորգիոս Կունդուրիոտիսը ծնվել է 1782 թվականին Օսմանյան Կայսրության Իդրա կղզի-քաղաքում։ Նրա եղբայրը՝ Լազարոս Կունդուրիոտիսը, եղել է նավապետ, ինչպես նաև մասնակցել է Հունաստանի ազգային-ազատագրական պայքարին։

Գեորգիոսի պապը՝ Պավլոսը, եղել է Առաջին բալկանյան պատերազմի հերոս, որը հետագայում դարձել է Հունաստանի առաջին հանրապետության առաջին նախագահ։

Գեորգիոսը լայն գործունեություն է ծավալել Հունաստանի ազգային-ազատագրական պայքարի շրջանում և նույնիսկ պայքարի համար նվիրաբերել է իր նավերը։ Եղել է Հունաստանի հեղափոխության գործադիր կոմիտեի անդամ։ Անկախությունից հետո եղել է Ժամանակակից Հունաստանի հիմնադիր Իոանիս Կապոդիստրիայի գրասենյակի անդամ։

Եղել է Հունաստանում ֆրանսիական ազդեցության կողմնակիցը։ Դա հիմնականում պայմանավորված էր Հունաստանում ռուսական և անգլիական ուժերի հանդեպ նրա ունեցած հակակրանքով։ Ֆրանսիական կուսակցության թեկնածու Օտտոն I-ի կառավարման ընթացքում նա եղել է Հունաստանի վարչապետ։

Մահացել է 1858 թվականին Աթենքում։

## Ծանոթագրություն

## Աղբյուրներ
* Кондуриоти, Георг // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Կատեգորիա:Հունաստանի վարչապետներ
Կատեգորիա:Հունաստանի քաղաքական գործիչներ
Կատեգորիա:Պետական գործիչներ
Կատեգորիա:Հույն գործարարներ
Կատեգորիա:Հունաստանի նախարարներ
Ալվարո Վասկես

**Ալվարո Վասկես Գարսիա** (, ), իսպանացի ֆուտբոլիստ, «Խետաֆե» ակումբի հարձակվող։

## Կարիերա
### Ակումբային
Ալվարո Վասկեսը «Էսպանյոլ» ֆուտբոլային ակումբի սան է։ Ակումբի կազմում առաջին անգամ խաղադաշտ է դուրս եկել 2010 թվականի սեպտեմբերի 21-ին «Ռեալ Մադրիդ» ակումբի դեմ խաղում։ 
5 օր անց՝ Իսպանիայի առաջնության շրջանակներում տեղի ունեցած «Օսասունա» ակումբի հետ հանդիպման ժամանակ նա խփեց իր մասնագիտական կարիերայի 1-ին գոլը, որը միակն էր այդ խաղի ընթացքում։ 
2010 թվականի հոկտեմբերի 27-ին «Վալյադոլիդ» ակումբի դեմ խաղի ժամանակ Ալվարո Վասկեսը աչքի է ընկել դուբլով։

Հարձակվողն աչքի է ընկել Իսպանիայի գավաթի առաջնության հաջորդ մրցաշրջանում. առաջնության 4-րդ փուլում նա 2 գոլ է խփել «Սելտա» ակումբի դարպասը,
իսկ 1/8 եզրափակչում՝ «Կորդոբա» ակումբի դեմ խաղում, խփել է 3 գոլ։

2012 թվականի օգոստոսին՝ 2012/13 մրցաշրջանի սկիզբը «Էսպոնյոլի» կազմում անցկացնելուց հետո, Ալվարո Վասկեսը տեղափոխվել է «Խետաֆե»։ Այդ ակումբի կազմում նա առաջին անգամ խաղացել է 2012 թվականի սեպտեմբերի 15-ին՝ մասնակցելով «Բարսելոնայի» դեմ խաղին։ Հարձակվողը դաշտ է դուրս եկել թիմի հիմնական կազմում, սակայն երկրորդ խաղակեսում նրան փոխարինել է Ադրիան Կոլունգան։ 
2012 թվականի հոկտեմբերի 28-ին Ալվարո Վասեսը խփել է իր առաջին գոլը «Խետափեի» կազմում («Ատլետիկի» դարպասը) Ռոդրիգես Խուան Անտոնիոի գոլային փոխանցումից հետո։

### Հավաքականում
Ալվարո Վասկեսը մասնակցել է 2011 թվականի աշխարհի երիտասարդական առաջնությանը։ Նա մասնակցել է 5 խաղի՝ խփելով 5 գոլ և կատարելով 3 գոլային փոխանցում։ Նա մասնակցել է նաև Եվրոպայի երիտասարդական առաջնության որակավորման փուլի խաղերին (9 խաղ և 5 գոլ)։

## Վիճակագրություն

## Ծանոթագրություններ

## Արտաքին հղումներ
* 
* Էջը Soccerway կայքում
* Էջը Worldfootball.net կայքում 

Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բիլլ իրավունքների մասին (1689)

[աջից|մինի|<center>Բիլլ իրավունքների մասին ([1689 թվական)]]
**Բիլլ իրավունքների մասին** (), սահմանադրական ակտ, որ ընդունել է անգլիական պառլամենտը 1689 թվականին։

## Պատմություն
Սահմանափակել է թագավորի արտոնությունները (օրենքների իրագործմանը խոչընդոտելը, թագավորի օգտին գանձումները, մշտական բանակի հավաքագրումը խաղաղ ժամանակ և այլն) և դրել սահմանադրական միապետության հիմքը։ Իրավունք էր տալիս հպատակներին թագավորին դիմել խնդրագրով, որի համար ոչ ոք պատասխանատվության չէր ենթարկվելու։ Արգելել է չափից շատ հարկեր դնելը և հալածանքները, մտցրել գահի ժառանգականության կարգ։ Բիլլ իրավունքների մասին «Պանծալի հեղափոխության» իրավաբանական ձևակերպումն էր, որն ամրապնդեց խոշոր բուրժուազիայի և հողային ազնվականության մի մասի հաղթանակը բացարձակ միապետության նկատմամբ։

## Գրականություն
* 
* 
* 
* 
* 
* 
* 
* 

Կատեգորիա:1689
Կատեգորիա:Անգլիական պառլամենտի ակտեր
Կատեգորիա:Մարդու իրավունքներ
Կալիումի քլորատ

**Կալիումի քլորատ** (Բերթոլեի աղ) — KCIO_3, քլորական թթվի կալիումական աղ։ Անգույն բյուրեղներ, խտությունը՝ 2320 կգ/մ³, հալման ջերմաստիճանը՝ 356° С, թունավոր է, ջրում վատ է լուծվում (մոտ 7,5 գ` 100 գ ջրում, 20&nbsp;°C–ում)։ Կալիումի քլորատը օքսիդիչ է, ծծմբի, ֆոսֆորի, ածխածնի և օրգանական նյութերի հետ առաջացնում է պայթուցիկ խառնուրդներ։ Ստացվում է KCl-ի ջրային լուծույթի էլեկտրոլիզով։ Օգտագործվում է լուցկու արդյունաբերությունում և պիրոտեխնիկայում, նաև քիմիական աշխատանոցում թթվածին ստանալու համար, իսկ բժշկության մեջ՝ որպես ախտահանիչ։

## Պատմություն
Առաջին անգամ ստացվել է 1786 թվականին Կլոդ Բերթոլեի կողմից (այստեղից էլ անվանումը` Բերթոլեի աղ), քլորը, տաք խտացրած կալիումի հիդրօքսիդով անց կացնելով։
:: \mathsf{6KOH + 3Cl_2 \rightarrow KClO_3 + 5KCl + 3H_2O}

## Քիմիական հատկություններ
Տաքացնելիս (400°С) քայքայվում է՝ առաջացնելով KCIO_4, ավելի բարձր ջերմաստիճաններում (550- 600°С)՝ կալիումի քլորիդ և թթվածին։
:: \mathsf{4KClO_3 \rightarrow 3KClO_4 + KCl} (400 °C);
:: \mathsf{KClO_4 \rightarrow KCl + 2O_2} (550—620 °C)
Կատալիզատորների (MnO_2, Fe_2O_3, CuO) առկայությամբ քայքայվում է ավելի ցածր ջերմաստիճաններում (200&nbsp;°C)։
:: \mathsf{2KClO_3 \rightarrow 2KCl + 3O_2} (150—300 °C, կատ. MnO_2)
Ջրասպիրտային լուծույթում ռեակցիայի մեջ է մտնում ամոնիումի սուլֆատի հետ, առաջացնելով ամոնիումի քլորատ։ 
:: \mathsf{(NH_4)_2SO_4 + 2KClO_3 \ \xrightarrow{}\ 2NH_4ClO_3 + K_2SO_4}

## Կիրառում
### Այրվող նյութեր
Կալիումի քլորատի խառնուրդները վերականգնիչների հետ (ֆոսֆոր, ծծումբ, օրգանական միացություններ) պայթուցիկ և զգայուն են շփման, հարվածների նկատմամբ։ Զգայունությունը ավելանում է բրոմատների և ամոնիումի աղերի առկայությամբ։ Բերթոլեի աղի հետ բաղադրության բարձր զգայունության պատճառով, նրանք գրեթե չեն օգտագործվում արդյունաբերական և ռազմական պայթուցիկ նյութերի արտադրության համար։ Երբեմն օգտագործվում է հրարվեստում, որպես քլորատի աղբյուր, մտնում է լուցկու գլխիկի այրվող նյութի բաղադրության մեջ։

### Բժշկության մեջ
Որոշ ժամանակ կալիումի քլորատի լուծույթները կիրառվում էին թույլ հականեխիչի տեղ, արտաքին դեղամիջոց կոկորդ ողողելու համար։

## Թունավորություն
Կալիումի քլորատի մահացու չափը կազմում է 1գ/կգ։


Хлоркаль Уголь.gif|KClO_3 + C


## Ծանոթագրություններ

Կատեգորիա:Կալիումի միացություններ
Կատեգորիա:Քլորատներ
Կատեգորիա:Պայթուցիկ նյութեր
Բերիլ

**Բերիլ**, բյուրեղ։ Պարունակում է 14,1% BeO։

## Նկարագրություն
Բյուրեղագիտական համակարգը հեքսագոնային է։ Գույնը՝ կանաչ, երկնագույն, դեղին և սպիտակ։ Տարբերակներն են աքվամարինը, զմրուխտը, հելիոդորը։ Կարծրությունը՝ 7,5, խտությունը՝ 2650–2800 կգ/մ³։ Հանդիպում է գրանիտային պեգմատիտներում, գրեյզեննեզրում, սկառներում։ Բերիումի հանքանյութի գլխավոր միներալն է։ Բերիլի հանքավայրեր կան Հայաստանում, ԱՄՆ–ում, Բրազիլիայում, Մեքսիկայում, Արգենտինայում, Հարավային Աֆրիկայում և Հնդկաստանում։

## Ծանոթագրություններ

Կատեգորիա:Միներալներ
Չմշկածագի գավառակ

**Չմշկածագ**, գավառակ Արևմտյան Հայաստանում, Խարբերդի վիլայեթի Դերսիմի գավառում։ Կենտրոնը Չմշկածագ գյուղաքաղաքն էր։

Տարածքով համապատասխանում է Հայք աշխարհի Փոքր Ծոփք գավառին։

## Անվան ստուգաբանություն
Չմշկածագ անվանումը կապված է Հովհաննես Չմշկիկ կայսեր անվան հետ։

## Աշխարհագրություն
Գտնվում է Խոզաթ և Արաբկիր գավառակների միջև, Դերսիմի գավառի արևմտյան մասում։

Գավառակի տարածքը բավականին հարթ է և ջրառատ։

## Պատմություն
Հայաբնակ գյուղերից էին Ագրակը, Բրադին, Բրեխին, Խաչտունը, Խնդրիկը, Կապանմադենը, Հաղթուկը, Մանկուճակը, Վասականը և այլն։

Գավառակի հայության մեծ մասը թուրքական յաթաղանի զոհ է 1915 թվականի Մեծ եղեռնի ժամանակ։

## Բնակչություն
XX դարի սկզբերին հայության թիվը կազմում էր 17 000։ Նրանք բնակվում էին 30 գյուղերում։

## Պատմամշակութային կառույցներ
XX դարի սկզբին գավառակն ուներ 5 վանք և 89 եկեղեցի։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Բիլլ իրավունքների մասին (այլ կիրառումներ)

**Բիլլ իրավունքների մասին**, կարող է վերաբերել՝
* Բիլլ իրավունքների մասին - 1689 թվականին Մեծ Բրիտանիայի պառլամենտի կողմից ընդունված սահմանադրական ակտ
* Բիլլ իրավունքների մասին - ԱՄՆ սահմանադրական փոփոխությունների փաստաթղթերի փաթեթ
Արսլաններ

**Արսլաններ**, հայազգի բժիշկներ Իտալիայում։

## Կենսագրություն
# Արսլան Երվանդ (ծնվել է մայիսի 23-ին 1865 թվականին Խարբերդ, մահացել՝ մայիսի 21-ին 1948 թվականին Պադովա)՝ 1884 թվականին ավարտել է Վենետիկի Մուրադ–Ռափայելյան վարժարանը, իսկ 1889 թվականին՝ Պադովայի համալսարանի բժշկական ֆակուլտետը, մասնագիտացել ականջի, քթի, կոկորդի հիվանդությունների բնագավառում։ Հեղինակ է 74 գիտական աշխատությունների։

# Արսլան Միքայել (Մայքլ) Երվանդի (ծնվել է հունվարի 23-ին 1904 թվականին, Պադուա), պրոֆեսոր։ 1927 թվականին ավարտել է Բեռլինի համալսարանը։ Աշխատում էր Պադովայի համալսարանի ականջի, քթի, կոկորդի հիվանդությունների կլինիկայում։ Աշխատությունները վերաբերում են ականջի, քթի կոկորդի հիվանդությունների բուժման (հիմնականում վիրահատման եղանակով) և կանխարգելման հարցերին։ Պարգևատրվել է ֆրանսիական «Պատվո լեգեոն» շքանշանով, իտալական հանրապետության առաջին կարգի ոսկե մեդալով։ Միքայել Արսլանը բրիտանական թագավորական բժշկական ընկերության իսկական անդամ է։

Կատեգորիա:Հայ բժիշկներ
Կատեգորիա:Իտալացի բժիշկներ
Խզակոթ

thumb|Խզակոթեր տարբեր տեսակի վզիկներով

right|thumb|Սպորտային խզակոթ

**Խզակոթ** (ուսային հենակ), տարատեսակ ձեռքի զինատեսակների, ինչպես նաև որոշ գործիքների և սարքերի կառուցվածքային մաս, նախատեսված է նշված իրերի էրգոնոմիկայի լավացման և օգտագործման ընթացքում կայունության ապահովման համար։ *Խզակոթերով* են համալրվում առաջին հերթին թեթև տեսակի հրազենային զինատեսակները, աղեղնազենները և նռնականետները (օրինակ՝ ՌԳ-6, ՌԳՍ-50, Մ79, MGL և այլն)։ Բացի վերը նշվածը, խզակոթեր են օգտագործվում որոշ տեսակի լուսանկարչական հրացանների և կինոխցիկների և գայլիկոնների մեջ։

## Ռազմական խզակոթ
Խզակոթի կիրառումը հրազենի բոլոր տեսակներում ոչ միայն ավելի հարմար է դարձնում նշանառությունը, այլ նաև օժանդակում է կրակելու արդյունքում առաջացած վերադարձի։ Ժամանակակից խզակոթերը չափազանց բազմազան են, կախված զենքի տեսակներից, ընդ որում դրանցից որոշները կարգավորված են միջազգային և ազգային ստանդարտավորող կազմակերպությունների կողմից, օրինակ՝
* Ուղիղ խզակոթ. Այս տիպի խզակոթերը առավել հաճախ կիրառվում են փամփշտակալերով հրացաններում, քանի որ նրանց ձևը ապահովում է կրակողի ձեռքի համար ազատ տարածք զենքի վերալիցքավորման ժամանակ։
* Ստանդարտ խզակոթ ատրճանակային վզիկով. Այս խզակոթի վերին մասը ուղիղ է, իսկ ստորին մասը ունի արտահայտված ատրճանակային բռնակ։
* Գերմանական խզակոթ. Ատրճանակային վզիկով և կոր հետիմ մասով խզակոթեր։
* «Մոնտե-Կառլո» տեսակի խզակոթ. Այս տեսակը տարբերվում է մյուսներից յուրօրինակ ատրճանակային վզիկով և վառ արտահայտված թեքված վերին մասով, ինչպես նաև կրակողի այտի համար ելուստով։ Այս տիպի խզակոթերը հիմնականում կիրառվում են մեծ կալիբրի և նշանառու հրազեններում։
* Սպորտային խզակոթ. Սպորտային խզակոթերը հիմնականում ունեն վառ արտահայտված ատրճանակային վզիկ և հատուկ անցք կրակողի բութ մատի համար։

Որպես կառուցվածքային մաս խզակոթը կարող է լինել, ինչպես առանձին միավոր, այնպես էլ զենքի անբաժանելի մաս։ Առաջին դեպքում խզակոթը կարող է լինել հանովի, ծալովի կամ հաստատուն։ Ծալովի խզակոթերը բաժանվում են նաև ծալման տեսակով՝ դեպի կողք (АКС-74), վեր (Franchi SPAS-12), առաջ-ետ (M4) և այլն։

[thumb|[SA-26 ատրճանակ-գնդացրի ծալովի խզակոթը։ Ծալված դիրքում հենակը ձևավորում է զենքի պահելու համար նախատեսված առաջնային բռնակը]]
Ժամանակակից զենքերի հիմնական մասի մոտ խզակոթերը պատրաստվում են մետաղից կամ պլաստմասսայից։ Նախկինում սովորաբար խզակոթերի պատրաստման համար օգտագործվում էր փայտանյութ, հիմնականում ընկուզենի, իսկ ավելի էժան տարբերակներում հաճարենի։

## Պատկերասրահ

Պատկեր:Photosniper_-_assembled.jpg|ՖՑ-12 լուսանկարչական հրացանի ծալովի խզակոթը
Պատկեր:Wojsko Polskie Irak DF-SD-04-16534-2.jpg|Կալաշնիկովի գնդացիրի հաստատուն խզակոթը
Պատկեր:Smith-et-Wesson-44-crosse-p1030158.jpg|Smith & Wesson ռեվոլվերի հանովի խզակոթը
Պատկեր:Caroline-derriere-bipode-p1000524.jpg|SIG 550 ավտոմատի խզակոթը
Պատկեր:AKMS and AK-47 DD-ST-85-01270.jpg|Ծալվող և հաստատուն խզակոթեր Կալաշնիկովի ավտոմատի համար
Պատկեր:Recurve_crossbow_with_bolts.jpg|Ժամանակակից աղեղնազենի խզակոթ


## Ծանոթագրություններ

Կատեգորիա:Աղեղնազեն
Կատեգորիա:Հրազենի մասեր
Վերջին զանգ

[մինի|Սվերդլովսկի դպրոցի վերջին զանգ, [1968 թվական|alt=|260x260փքս]]
**Վերջին զանգ**, ուսումն ավարտող դպրոցականների ավանդական տոն։ Վերջին զանգն անց է կացվում մայիսի վերջին, երբ ուսումն արդեն ավարտված է, իսկ ավարտական քննությունները դեռևս չեն սկսվել։ Վերջին զանգը վերջակետ է դնում երկար տարիներ անցկացրած ուսումնական մարաթոնին իր դասերի և դասամիջոցների, գրավոր և տնային աշխատանքների հետ միասին։ Վերջին զանգը մեծ դպրոցական տոն է, որն ուղղված է շրջանավարտներին, ուսուցիչներին և ծնողներին։ Այն ներառում է հյուրերի, տնօրենի, առաջին ուսուցչուհու, ծնողների, առաջին դասարանցիների և 9-րդ ու 11-րդ դասարանցիների ավարտական խոսքերի ներկայացումներ։

## Ավանդույթներ
Ըստ ավանդույթի աղջիկները հագնում են դպրոցական համազգեստ, առավել հազվադեպ՝ սև բլուզ մուգ գույնի կիսաշրջազգեստով։ Երիտասարդ տղաները հագնում են կոստյում։ Ավանդույթի համաձայն՝ վերջին զանգին տղաները և աղջիկները իրենց հագուստի վրայից կապում են ժապավեններ «Շրջանավարտ» մակագրով, իսկ կոստյումների վրայից (աղջիկների համար գոգնոցների) կպցնում են ոչ մեծ չափսի զանգակներ։ Տոնելու ժամանակ հաճախ հնչում են զանգակները, որն արտահայտում է դասերի սկիզբն ու վերջը ներկայացնող դպրոցական զանգ։ Զանգակները հաճախ հնչեցնում է առաջին դասարանի աշակերտուհին, որին տանում է ավարտական դասարանի աշակերտը։ Շրջանավարտները դուրս են գալիս փողոց և երկինք բաց թողնում փուչիկներ, ինչպես նաև ներկայացնում են իրենց առաջին դպրոցական վալսը։

## Արտաքին հղումներ
* Հանրապետությունում նշում են Վերջին զանգը
* Թաթա Սիմոնյան - Վերջին զանգ

Կատեգորիա:Մայիսի տոներ
Կատեգորիա:Դպրոցական կրթություն
Արգակի

**Արգակի** (, ), գյուղ Կիպրոսի Հանրապետության Նիկոսիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Տեղակայված է Մորֆու քաղաքից հարավարևելք։

## Բնակչություն
Բնակչությունը կազմում է 1008 մարդ՝ 2011 թվականի տվյալներով։ Բնակչության ճնշող մեծամասնությունը թուրք կիպրացիներ են։ Մինչ 1960 թվականը բնակչության մեծամասնությունը կազմել են հույն կիպրացիները (1219 մարդ), սակայն եղել է նաև սակավաթիվ թուրքական համայնք։ 1974 թվականի Թուրքիայի Կիպրոս ներխուժմանը զուգընթաց իրավիճակը փոխվեց։

## Ծանոթագրություններ

## Արտաքին հղումներ
* 

Կատեգորիա:Կիպրոսի գյուղեր
Կատեգորիա:ՀԿԹՀ գյուղեր
Կատեգորիա:Նիկոսիայի շրջանի բնակավայրեր
Անտիկիթիրա

**Անտիկիթիրա** կամ **Անտիկիթերա** ( , հունարենից բառացիորեն թարգմանած՝ նշանակում է «Կիթերայի դիմաց»)՝ հունական կղզի, որը փռված է Եգեյան ծովի եզրին՝ Կրետե և Պելոպոնես կղզիների մոտ։

Տեղական ինքնակառավարման մարմինների 2011 թվականի բարեփոխումներից հետո կղզին կազմում է Կիթերայի նոմոսի մաս։

Անտիկիթերա անվանումը կարող է նաև վերաբերել Անտիկիթերա նեղուցին, որի միջոցով միջերկրածովյան ջրերը&#x5B;*<span title="The text near this tag may need clarification or removal of jargon. (December 2014)">պարզաբանում անհրաժեշտության</span>*&#x5D; լցվում են Կրետեի ծով։

Կղզու զբաղեցրած տարածքը 20, 43 քառ. կմ է, և այն գտնվում է Կիթիրա կղզուց հարավ-արևելք։

Կղզու հիմնական բնակավայրը և նավահանգստը Պոտամոսն է (բնակչությունը՝ 18 մարդ, ըստ 2001 թվականի մարդահամարի)։ Մեկ այլ բնակավայր՝ Գալանիանա, ունի 17 մարդուց բաղկացած բնակչություն։ Չարչարիելան ամենափոքր բնակավայրն է՝ 9 մարդ բնակչությամբ։ Անտիկիթերան երբեմն համարվում է լաստանավային բաժանարար գիծ Պիրեյի և Կրետեի միջև։

## Պատմություն
մինի|Բրոնզե արձան Աթենքի ազգային հնագիտական թանգարանում |355x355փքս
Կղզու առաջին բնակիչները (մեր թվարկության 5-րդ կամ 4-րդ հազարամյակում), ամենայն հավանականությամբ եղել են սեզոնային որսորդները, ովքեր այնտեղ են մեկնել կապված թռչունների կղզի ներթափանցելու հետո. Կղզու բնակչությունը ժամանակի ընթացքում փոփոխվում է։ Կղզու մշակույթի ձևավորման համար կարևոր ազդեցություն է ունեցել Կրետեի բրոնզեդարյան մշակույթը։

Մ.թ.ա. 4-րդ և 1-րդ դարերում, այն ծառայել է հիմք Կիլիկյան ծովահենների խմբի ձևավորման համար։ Այն ծառայել է ծովահենների կենտրոն մինչև Գնեոս Պոմպեոսի կողմից նրանց ոչնչացումը։ Նրանց բերդը մինչ օրս կարելի է տեսնել կղզու հյուսիս-արևելքում։

## Կենդանական աշխարհ
Անթիկիտիրան ծառայում է որպես կարևոր կանգառ չվող թռչունների համար։ Դա պայմանավորված է կղզու աշխարհագրական դիրքով և որոշ առանձնահատկություններ (երկակի լայնակի կղզի, հյուսիսից հարավ և շատ նվազ մարդկային գործունեությամբ)։

## Ծանոթագրություններ

## Արտաքին հղումներ
* Կղզու անվանման արտասանության աուդիո տարբերակ
* Կղզու Պաշտոնական կայքը   
* Անտիկիթիրիայի (հնագիտական) հետազոտության նախագծի  (կայք, հունական)

Կատեգորիա:Հունաստանի կղզիներ
I Love You (երգ, Woodkid)

**I Love You**, Woodkid-ի երրորդ սինգլը *The Golden Age* ալբոմից։ Այն գրվել է Լեմոինի և Ամբրոս Վիլյամի կողմից։ Սկավառակի Բ կողմում ձայնագրված են *Towers*, *I Love You* (Booka Shade ռեմիքս տարբերակը) և *The Deer* երգերը։

Սինգլը թողարկվել է 2013 թվականի փետրվարի 9-ին, իսկ The Golden Age ալբոմը` նույն թվականի մարտի 18-ին։ Ալբոմի մյուս երգերը նույնպես ավելի վաղ են թողարկվել. Iron թողարկվել է 2011 թվականի մարտի 28-ին, իսկ Run Boy Run-ը` 2012 թվականի մայիսի 21-ին։

## Վարկանշային աղյուսակ
;Սինգլի թողարկում

## Ծանոթագրություններ

Կատեգորիա:2011 երգեր
Կատեգորիա:2013 երգեր
Ստիվեն Ն՚Զոնզի

**Ստիվեն Ն՚Կեմբոանզա Մայկ Քրիստոֆեր Ն՚Զոնզի** (ֆր.՝ Steven N'Zonzi, , ավելի հայտնի որպես՝ **Ստիվեն Ն՚Զոնզի**), ֆրանսիացի պրոֆեսիոնալ ֆուտբոլիստ, կիսապաշտպան։ Հանդես է գալիս իսպանական «Սևիլյա» ֆուտբոլային ակումբում։

## Կարիերա
### Ակումբային
2007-2009 թվականներին հանդես է եկել ֆրանսիական «Ամեն» ակումբի կազմում։ 2009-2012 թվականներին հանդես է եկել անգլիական «Բլեքբերն Ռովերս» ֆուտբոլային ակումբում։ 2012-2015 թվականներին հանդես է եկել իսպանական «Սթոք Սիթի» ֆուտբոլային ակումբում։ 2015 թվականից մինչև հիմա հանդես է գալիս իսպանական «Սևիլյա» ֆուտբոլային ակումբի կազմում։

### Ազգային հավաքական
2009-2010 թվականներին 6 խաղ է անցկացրել Ֆրանսիայի ֆուտբոլի ազգային հավաքականում։

## Ծանոթագրություններ

## Արտաքին հղումներ
* Профиль на официальном сайте «Сток Сити» 
* Статистика выступлений игрока на Topforward 
* 
* Профиль на официальном сайте Премьер-лиги 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Ամիենի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Լյուչիա Բոզե

**Լյուչիա Բոզե** (, իսկական անունը` Լյուչիա Բորլոնի, , ), իտալացի դերասանուհի, որը հանրաճանաչ է դարձել 1950-ական թվականներին` իտալական նեոռեալիզմի ժամանակաշրջանում։

## Կենսագրություն
Լյուչիա Բոզեն պատանեկության տարիներին Միլանում աշխատել է որպես հացթուխ։ 1947 թվականին մասնակցել է «Միս Իտալիա» գեղեցկության մրցույթին և դարձել է հաղթող։ Այդ մրցույթին մասնակցել են նաև Ջինա Լոլոբրիջիդան, Սիլվանա Մանգանոն, Ջաննա Մարիա Կանալեն և Էլեոնորա Ռոսսի Դրագոն։

Լյուչիա Բոզեն առաջին անգամ հանդես է եկել Ջուզեպպե դե Սանտիսի կողմից 1950 թվականին նկարահանված «Չկա խաղաղություն ձիթենիների ներքո» ֆիլմում։ Նույն թվականին նա նկարահանվել է Միքելանջելո Անտոնիոնիի «Մի սիրո ժամանակագրություն» կինոնկարում։ 1953 թվականին Անտոնիոնին նրան կրկին հրավիրեց` այս անգամ «Տիկինը` առանց կամելիաների» ֆիլմում նկարահանվելու համար։ Հետագա տարիներին Լյուչիա Բոզեն նկարահանվել է «Սիրո գիշեր» (1954), «Կախարդական գյուղը» (1955), «Հեծանվորդի մահը» (1955), «Ջախջախվածները» (1955), «Սիրո սիմֆոնիան» (1956) և այլ ֆիլմերում։ Այդ ժամանակաշրջանի վերջին ֆիլմը, որում խաղացել է Լյուչիա Բոզեն, Ժան Կոկտոյի «Օրփեոսի կտակը» (1960) կինոնկարն էր։ Ամուսնությունից հետո նա լքեց կինոնկարահանման հրապարակը և իրեն նվիրեց իր երեխաների խնամքին։

Կրկին կինոնկարահանման հրապարակ վերադարձավ 1960-ական թվականների վերջին և նկարահանվեց Ֆեդերիկո Ֆելինիի «Սատիրիկոն» (1969) և Տավիանի եղբայրների «Կարիճի նշանի ներքո» (1969) կինոնկարներում։ Այդ տարիների նրա ֆիլմերից են «Մենք քարից չենք» (1968), «Նոկտյուրն 29» (1968), «Ինչ-որ բան թաքնվում է խավարում» (1971), «Հյուրը» (1971), «Աղավնիների տունը» (1972), «Նատալի Գրանժե» (1972), «Արյունոտ հանդես» (1973), «Արյան բծեր նոր ավտոմեքենայի վրա» (1975) և այլն։ Լյուչիա Բոզեն ոչ մեծ դերերով հաճախ հայտնվում է Մարգերիտ Դյուրասի, Ժաննա Մորոյի, Լիլիանա Կավանիի, Պեդրո Ալմոդովարի, Ֆրանչեսկո Ռոզիի, Ագուստի Վիլյարոնգայի և այլոց ֆիլմերում։

## Անձնական կյանքը
Լյուչիա Բոզեն 1956 թվականին ամուսնացել է իսպանացի ցլամարտիկ Լուիս Միգել Դոմինգինի հետ։ Նրանք ունեցել են մեկ որդի և երկու դուստր։ Որդին իսպանացի երգիչ և դերասան Միգել Բոզեն է, դուստրերը` դերասանուհիներ Պաոլա Դոմինգինը և Լյուչիա Բոզե-կրտսերը։ Լյուչիա Բոզեի թոռնուհին մոդել, երգչուհի և դերասանուհի Բիմբա Բոզեն է։

Լյուչիա Բոզեն մահացել է 2020 թվականի մարտի 23-ին Սեգովիայում՝ COVID-19 կորոնավիրուսի հետևանքով առաջացած թոքաբորբից։

## Ընտրյալ ֆիլմագրություն

## Ծանոթագրություններ

Կատեգորիա:Իտալացի դերասանուհիներ
Կատեգորիա:Իտալացի մոդելներ
Կատեգորիա:COVID-19-ից մահացածներ
Կատեգորիա:Իտալացի կինոդերասանուհիներ
Կատեգորիա:Գեղեցկության մրցույթի հաղթողներ
Կատեգորիա:Բեմական կեղծանուններ
Քսիլիատոս

**Քսիլիատոս** (հունարեն՝ **Ξυλιάτος**), գյուղ Կիպրոսի Հանրապետության Նիկոսիայի շրջանում։ Գյուղը գտնվում է Այիա Մարինա գյուղից 4 կմ դեպի հարավ-արևմուտք։ Բնակչությունը կազմում է 123 մարդ՝ 2001 թվականի տվյալներով։ Գյուղում խոսում են հունարեն, քանի որ գտնվում է Կիպրոս կղզու հունական հատվածում։
## Ժողովրդագրություն

## Աղբյուրներ

Կատեգորիա:Նիկոսիայի շրջանի բնակավայրեր
Կատեգորիա:Կիպրոսի գյուղեր
Փախի գավառակ

**Փախ**, գավառակ Արևմտյան Հայաստանում, Խարբերդի վիլայեթի Դերսիմի գավառում։ Կենտրոնը Փախ գյուղաքաղաքն էր։

## Պատմություն
Ուներ կիսահպատակ բնակչություն, որն ուներ սեփական զորք։

## Վարչական բաժանում
XIX դարի վերջին գավառակն ուներ 40-45 հայաբնակ և 3 քրդաբնակ գյուղեր։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Եվրոպայի ֆուտբոլի առաջնության եզրափակիչ 1960

**Եվրոպայի առաջնության եզրափակիչ 1960**, Եվրոպայի առաջնության եզրփակիչ հանդիպում։ Խաղը տեղի է ունեցել 1960 թվականի հուլիսի 10-ին՝ Փարիզի «Պարկ դե Պրենս» մարզադաշտում։ Հանդիպմանը մասնակցել են ԽՍՀՄ-ի և Հարավսլավիայի հավաքականները։

Խաղի արդյունքում Եվրոպայի չեմպիոն է հռչակվել ԽՍՀՄ-ի հավաքականը, որը 2:1 հաշվով հաղթել է Հարավսլավիայի հավաքականին։ Հանդիպման հիմնական ժամանակը ավարտվել է 1:1 հաշվով՝ ինչի արդյունքում խաղը տեղափոխվել է լրացուցիչ ժամանակ։ Լրացուցիչ ժամանակում Վիկտոր Պոնեդելնիկը 113-րդ րոպեին հաղթանակ է պարգևել ԽՍՀՄ-ի հավաքականին։

## Խաղի հաշիվը

## Ծանոթագրություններ

## Արտաքին հղումներ
* ЮГОСЛАВИЯ - СССР - 1:2
* Впереди Европы всей

Կատեգորիա:Ֆուտբոլային հանդիպումներ
Կատեգորիա:1960 ֆուտբոլում
Արմֆոն 0505

**Արմֆոն 0505** (TSD Quadra A0505P), Արմֆոն 5 դասի սմարթֆոն, որը նախագծել և արտադրել է հայկական TSD ընկերությունը։ Հեռախոսը ներկայացվել է 2016 թվականի հունիսի 6-ին և նույն օրը հանվել է վաճառքի։

2016 թվականի դեկտեմբերից Արմֆոնը սմարթֆոնների վաճառք սկսեց նաև ռուսական շուկայում։

## Տես նաև
* TSD
* Արմֆոն

## Ծանոթագրություններ

## Արտաքին հղումներ
* ArmPhone 5-ը TSD-ի պաշտոնական կայքում  
* Հայկական առաջին՝ ArmPhone սմարթֆոնները արդեն վաճառքում են

Կատեգորիա:Արմֆոն
Կատեգորիա:Սմարթֆոններ
Վահագն Վարդևանյան

**Վահագն Վարդևանյան** (), հայ ազատամարտիկ, Արցախյան ազատամարտի մասնակից, Արցախի հերոս։

## Կենսագրություն
Վահագն Վարդևանյանը ծնվել է 1966 թվականի դեկտեմբերի 27-ին Երևանում։ 1985-1987 թվականներին պարտադիր ժամկետային զինծառայություն է անցել խորհրդային բանակում։ 1989 թվականին ավարտել է պոլիտեխնիկական ինստիտուտը (այժմ՝ ԵՊՃՀ)։ 1989 թվականից մասնակցել է անընդհատ թեժացող պատերազմական գործողություններին։ 1993 թվականից Հայաստան բանակի ավագ լեյտենատ էր, ազատամարտիկներից կազմված կամավորական գրոհային ջոկատի հրամանատար։

1994 թվականի ապրիլի 21-ի գիշերը նա իր ջոկատի 38 անդամների հետ դիրքավորվում է Արցախի Հանրապետության Մարտակերտի շրջանի Կարմիրավան գյուղի մատույցներում։ Ջոկատը հայտնվում է շրջափակման վտանգի առաջ։ Վարդևանյանը և իր ջոկատի ևս 13 ազատամարտիկներ կրակն իրենց վրա են վերցնում՝ մյուսներին տալով նահանջի հրաման։

Շրջափակման մեջ հայտնված ջոկատի 13 ազատամարտիկների զոհվելուց հետո էլ վիրավոր հրամանատարը շարունակում է միայնակ մարտ վարել մինչև փամփուշտների վերջանալը։ Մերժելով գերի հանձնվելու հակառակորդի առաջարկը՝ իր մոտ եղած նռնակով պայթեցրել է իրեն և մոտեցող թշնամու 4 զինվորներին։

Թաղված է Երևանի Եռաբլուր պանթեոնում։ Հետմահու պարգևատրվել է Հայաստանի և Արցախի Հանրապետության «Մարտական խաչ» 1-ին աստիճանի շքանշաններով, իսկ Արցախի Հանրապետության նախագահ Արկադի Ղուկասյանի 2006 թվականի մայիսի 8-ի հրամանագրով «ԼՂՀ պաշտպանության կազմակերպման գործում բացառիկ ծառայությունների, ցուցաբերած քաջության և անձական արիության համար» հետմահու արժանացել է «Արցախի հերոս» Արցախի Հանրապետության բարձրագույն կոչմանը և «Ոսկե Արծիվ» շքանշանին։ Նրա անունն է կրում Երևանի թիվ 173 դպրոցը, որտեղ տեղադրված է նրա կիսանդրին, բացված է փառքի սենյակ։

## Ծանոթագրություններ

## Գրականություն
* 

Կատեգորիա:Արցախի Հանրապետության Պաշտպանության բանակի ավագ լեյտենանտներ
Կատեգորիա:ՀՀ զինված ուժերի ավագ լեյտենանտներ
Կատեգորիա:Հայ ազատամարտիկներ
Կատեգորիա:Ոսկե Արծիվ շքանշանակիրներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Եռաբլուր պանթեոնում թաղվածներ
Դանիել Սվարովսկի

**Դանիել Սվարովսկի** (, ), ավստրիական Սվարովսկի ընկերության հիմնադիրն է։

## Կենսագրություն
Դանիել Սվարովսկին ծնվել է Ավստրո-Հունգարական կայսրության տարածքում՝ Գեորգիենտալ (, ) բարձրադիր գյուղում` լեռնային Բոհեմիայի հյուսիսում, նշանավոր բոհեմիական ապակու հայրենիքում։ Նա անհաջող ջութակահար էր, սակայն ունենալով բարձրագույն կրթություն՝ հետաքրքրվում էր էլեկտրատեխնիկայով և էլեկտրական սարքավորումների նախագծմամբ։

1883 թվականին Սվարովսկին այցելեց Վիեննայում կայացած «Միջազգային էլեկտրական ցուցահանդես» (), որտեղ ծանոթացավ Թոմաս Էդիսոնի հայտնագործած մեքենաներին և տեսավ ապակու արտադրության նոր տեխնոլոգիաների հնարավորություններ։

thumb|left|200px|Դանիել Սվարովսկու մեքենան, 1891
1890-ական թվականների սկզբին Սվարովսկին զբաղվում էր բյուրեղների ավտոմատ երեսակման մեքենայի նախագծմամբ։ 1892 թվականին արտոնագիր ստացավ իր առաջին հայտնագործության համար։ Դա բյուրեղյա քարերը աննախադեպ ճշգրտությամբ մշակող մեքենա էր։

### Ընկերության հիմնում
Բյուրեղապակու մասսայական հատուկ մշակման մեքենայի ստեղծումից հետո` 1895 թվականին, Սվարովսկին Բոհեմիայից տեղափոխվեց Տիրոլ և Վատտենս գյուղում հիմնադրեց բյուրեղապակյա իրերի արտադրության գործարան։ Սկզբում Սվարովսկու` Փարիզից իր գործընկերոջ հետ հիմնած ընկերությունը կոչվում էր «A. Kosmann, Daniel Swarovski & Co»: Ավելի ուշ գործարանը ընդլայնվեց և վերանվանվեց «Swarovski»:

Աշխատանքի առաջին տարիներին ընկերությունը զբաղվում էր բյուրեղների երեսակման և հղկման տեխնոլոգիայի բարելավմամբ` հասցնելով այն կատարելության։ 1911 թվականին Դանիել Սվարովսկին իր որդիների` Վիլհելմի, Ֆրիդրիխի և Ալֆրեդի հետ կարողացավ գտնել թափանցիկություն և փայլ ունեցող բարձրորակ բյուրեղապակու պատրաստման համար անհրաժեշտ ելակետային խառնուրդի լավագույն բաղադրությունը։ Տեխնոլոգիական այդ բաղադրությունը մինչ օրս համարվում է ընկերության գաղտնիքը և խստորեն պահպանվում է։

Ստացված բյուրեղապակյա արտադրանքի որակը թույլ տվեց այն դիտարկել որպես թանկարժեք քարերի և ադամանդի այլընտրանք։ Արտադրության բացումից ի վեր հիմնադրի կողմից հայտարարվել է, որ  
Սվարովսկի ընկերության կողմից պատրաստված առաջին զարդերի նմուշները ուղարկվել են Փարիզ և Սանկտ Պետերբուրգ` առաջացնելով հանրության հիացմունքը։

## Տես նաև
* Սվարովսկի
* Սվարովսկի բյուրեղյա աշխարհներ

## Ծանոթագրություններ

## Արտաքին հղումներ
* Դանիել Սվարովսկի. մեծն նմանակո՞ղ, համարձակ խաբեբա՞, թե՞ հանճարեղ ինժեներ
* ALL ABOUT SWAROVSKI  in Crystal Fanatics Club 

Կատեգորիա:Հոկտեմբերի 24 ծնունդներ
Կատեգորիա:1862 ծնունդներ
Կատեգորիա:Հունվարի 23 մահեր
Կատեգորիա:1956 մահեր
Կատեգորիա:Ավստրիացի գործարարներ
Կատեգորիա:Ավստրիացի ֆիզիկոսներ
Կատեգորիա:Ավստրիացի ճարտարագետներ
Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Չեխ գյուտարարներ
Դերեկ Միրս

**Դերեկ Միրս** (, ), ամերիկացի դերասան, կասկադյոր։ Առավել հայտնի է Ջեյսոն Վուրխիզի դերով «Ուրբաթ, 13» ֆիլմում և Հոուսի դերով «Կացին 3» ֆիլմում։

## Կյանքը և կարեիրան
Միրսը ծնվել է Բեյկերսֆիլդում, Կալիֆոռնիայում։ Նա 1990 թվականին ավարտել է Հայլենդ միջնակարգ դպրոցը Բեյկերսֆիլդում.։

Միրսը ունեցել է աննշան դերեր «Շտապ օգնություն», «Դետեկտիվ Նեշ Բրիջես», «Սևազգեստ մարդիկ 2», «Վահան» «C.S.I.. Հանցագործության վայր՝ Նյու Յորք», «Իմ անունն է Էռլ», «C.S.I.. Հանցագործության վայր՝ Մայամի», «Բլուրներն աչքեր ունեն» և այլ ֆիլմերում ու սերիալներում։ Նա կասկադյորական դերեր է ունեցել «Կարիբյան ծովի ծովահենները։ «Սև մարգարտի» անեծքը», «Կարիբյան ծովի ծովահենները։ Մեռյալի սնդուկը», «Ինդիանա Ջոնսը և բյուրեղապակյա գանգերի թագավորությունը» ֆիլմերում 
և «Հրեշտակ» ու «Ոսկորներ» սերիալներում։

Միրսը գլխավոր դեր է խաղացել «Ուրբաթ 13» ֆիլմում։ Դիմահարդարման և հատուկ էֆեկտների գուրու Սքոթ Սթոդդարդը ստեղծեց Միրսի հերոսի նոր տեսքը։ Միրսը իր հասակի շնորհիվ (1.97 մ) դարձավ ամենաբարձրահասակ դերասաններից մեկը, ով կատարել է Ջեյսոնի դերը, բացի Քեն Քիրցինգերից, ով ուներ նույնքան հասակ, որքան Միրսը։ Միրսին նոմինացրեցին «MTV Movie Awards» մրցանակի «Լավագույն կինոչարագործ» կատեգորիայում Վուրխիզի դերի համար, սակայն հաղթեց Հիթ Լեդջերը «Մռայլ ասպետը» ֆիլմում Ջոկերի դերի համար։
 
Միրսը ստորագրել է պայմանագիր հաջորդ «Ուրբաթ 13»-ում և Platinum Dunes-ի մեկ այլ ֆիլմում նկարահանվելու համար։ Եթե Միրսը կրկնի Ջեյսոնի դերը, ապա նա կդառնա երկրորդ մարդը, ով կերպարավորել է այդ հերոսին ավելի քան մեկ անգամ (առաջինը եղել է Քեյն Հոդդերը)։

Միրսը հայտնվել է «Համայնք» ամերիկյան սիթքոմում, «Ռոմանտիկ էքսպրեսիոնիզմ» դրվագում։

## Ֆիլմագրություն

## Ծանոթագրություններ

## Արտաքին հղումներ
* 
* Interview with Derek Mears at SuicideGirls.com
* FEARnet Interview with Derek Mears

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Թի-Էս-Դի

**Թի-Էս-Դի** (), հետազոտություններով ու մշակումներով զբաղվող ընկերություն, որը գործում է Երևան և ԱՄՆ-ի Սանտա Բարբարա քաղաքներում։

## Հիմնադրում
Ընկերությունը հիմնադրվել է 1998 թվականին ԱՄՆ-ի Սանտա Բարբարա քաղաքում։ Ընկերության հայաստանյան գրասենյակը հիմնադրվել է 2013 թվականին։

## Գործունեություն

«TSD»-ն զբաղվում է հետևյալ ոլորտների բազմաֆունկցիոնալ հետազոտություններով․
* Արդյունաբերական բիոտեխնոլոգիա,
* Բժշկական ճարտարագիտություն,
* Բիոքիմիա։

«TSD»-ն ծառայություններ է մատուցում հետևյալ ոլորտներում․
* Թեստավորում,
* Էլեկտրոնային տեխնոլոգիաների հավաքում,
* Օֆշորային ծառայություններ,
* ՏՀՏ և գիտահետազոտական, հետաքննչական խորհրդատվություն։

### Արմֆոն
Թեքնոլոջի ընդ Սայնս Դայնամիքս ընկերությունը 2016 թվականի հունիսի 6-ին ներկայացրեց և վաճառքի դրեց Արմֆոն հեռախոսի առաջին մոդելները՝ ArmPhone 0502, ArmPhone 0505, ArmPhone 0508, ArmPhone 0509 և ArmPhone 0520:

Սմարթֆոնների ծրագրային ապահովում և դիզայնը ստեղծվում է Հայաստանում, իսկ հավաքումը՝ ԱՄՆ-ում և Հոնկոնգում։ Ներկայացված 5 մոդելների արժեքը տատանվում են 51 000 դրամից մինչև 151 000 դրամ։

## Ծանոթագրություններ

Կատեգորիա:Բջջային հեռախոս արտադրողներ
Կատեգորիա:Հայաստանի ընկերություններ
Լիմոնադե բերան

**Լիմոնադոտ բերան** ()՝ ֆիլմ երաժշտական դրամա ժանրում։ Ֆիլմը նկարահանվել է Մարկ Պիտեր Հյուզի գրքի հիման վրա։ Ռուսաստանում ֆիլմը ցուցադրվել է 2012 թվականի մայիսի 17-ին Disney Channelով։

## Սյուժե
Հինգ դեռահասներ` Օլիվիան, Մոն, Չարլին, Ստելլան և Վենը վատ պահվածքի համար, որպես պատիժ դասերից հետո մնացել են դպրոցում։ Այն դասարանում որտեղ նրանք իրենց պատիժն էին կրում, նրանք հասկանում են, որ իրենց վիճակված է դառնալ ամենահայտնի երաժշտական խմբերից մեկը։ Նրանք որոշում են մասնակցել դպրոցական «Հելլոյին դանսե» երեկույթին, որից հետո խումբը մեծ ճանաչում է ձեռք բերում, գրեթե բոլորը «Լիմոնադոտ բերան» խմբի երկրպագու էին։ Բայց տնօրեն Բրեննագինին դուր չի գալիս խմբի ինքնադրսևորումը, և նա արգելում է ամեն տեսակի ելույթները դպրոցում։ Շուտով գտնվում է լուծում` խումբը յուրաքանչյուր հինգշաբթի ելույթ է ունենում սրճարանում։ Ավելի ուշ ռադիոկայաններից մեկը երգում է «Այրել կամուրջներ» երգը, որի շնորհիվ երեխաները շատ են ուրախացան։ Բայց, երբ, թվում էր, թե «Լիմոնադոտ բերան» խմբին երևացել է հաջողությունը, մեկը մյուսի հետևից նոր խնդիրների են առաջանում. անհաջող ելույթ սրճարանում, Մոն հիվանդանում է, Չարլին կոտրում է երեք մատները, Վենի մոտ կապտուկ է աչքի տակ, նկարի պատճառով, Օլիվիան կորցրել է ձայնը։ Միայն Ստելլան է մնացել առանց վնասվածքների, բայց նրա բողոքից հետո, երբ ցանկանում էին հանել լիմոնադի մեքենան դպրոցից, բոլոր երեխաններին փակում են խցում։ «Աստղային անձրև» մրցույթում ելույթ ունենալու շանսերը վերացան։ Բայց բոլորը հասկացան, որ չի կարելի հանձնվել, և պետք է շարժվեն առաջ։ Միայն թե մրցույթի ժամանակ երեխաները չկարողացան կատարել իրենց նոր երգը, բայց երկրպագուները սրահից սկսեցին երգել երգը, երկրպագուների և Սքոտտի ջանքերով, ովքեր շտապեցին օգնելու նրանց, երգը հնչեց։ Ցավոք, «Լիմոնադոտ բերանը» չի հաղթում մրցույթում, բայց հարաբերությունները խմբի անդամների միջև շտկվում են։ Հետագայում, Բենի և Սիդնիի հայրիկի հարսանիքի ժամանակ, Ստելլան ընդհանուր լեզու է գտնում օրգանական-լիմոնադ ընկերության տնօրենի հետ, ով դառնում է դպրոցի հովանավորը, որից հետո դպրոցում կառուցվում է նոր երաժշտական սրահ, բոլոր խմբերի համար։

## Դերերում

## Հնարավոր շարունակություն
2011 թվականի սկզբին Լիմոնադոտ բերան գրքի հեղինակը ասել է, որ նա աշխատում է շարունակության վրա։ Բացի այդ, Բլեյք Մայքլ, ով խաղացել է Չարլլիի դերը ասել է. «Ամեն ինչ կախված է դիտողներից, եթե նրանք ցանկանան շարունակություն, ապա ինչու ոչ, նրանք կստանան դա։ Disneyը հրաշալի ընկերություն է, այնպես որ, դուք չեք կարող գուշակել նրանց քայլերը»։ Բայց, 2012 թվականի ապրիլի 6-ին Քրիս Բրոշուն, ով խաղացել է Ռեյի դերը, իր թվիթերյան էջում գրել է, որ շարունակությունը նկարահանվելու է 2013 թվականի ամռանը։

## Ծանոթագրություններ

#↑  Awards IMDb-ֆիլմի էջը

## Արտաքին հղումներ
* «Լիմոնադե բերանը» թվիթերում
* Lemonade Mouth Radio

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:Disney հեռուստաալիքի օրիգինալ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր, որոնց գործողությունները տեղի են ունենում Ռոդ Այլենդում
Միզոն

**Միզոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04123.

## Բնակչություն
Համայնքի բնակչությունը 2008 թվականին կազմում էր 985 մարդ։

## Կլիմա
Միզոնի կլիման միջերկրածովային է։

## Տնտեսություն
2007 թվականի տվյալներով 636 աշխատունակ տարիքի մարդկանցից (15-64 տարեկան) 468-ը տնտեսապես ակտիվ էին, 168-ը անգործ (ակտիվության ցուցանիշը 71.3 %։ 468 աշխատունակ բնակիչներից 425-ը աշխատում էին (245 տղամարդ և 185 կին), անաշխատանք էին 43-ը (17 տղամարդ և 26 կին)։ 168 անգործ մարդկանցից 53-ը աշակերտներ կամ ուսանողներ են, 54-ը թոշակառու, 61-ը չէին աշխատում այլ պատճառներով։

## Տեսարժան վայրեր
* Դղյակի ավերակներ (X դար)
* Նոտր Դամ դե լա Բոմ եկեղեցի, վերակառուցվել է 1602 թվականին
* Սեն Պյեր եկեղեցի (1868-1874 տարեկան), զանգակատունը ունի 26 մետր բարձրություն
* Երեք մարզագծի սյուներ XIV դար

## Պատկերասրահ

file:Entrée Mison Les Armands.jpg|նշան առջևի մուտք միզոնից
file:Lac de Mison (France).jpg|լիճ միզոնում


## Ծանոթագրություններ
Լարշ (Վերին Պրովանսի Ալպեր)

**Լարշ** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04100։

## Բնակչություն
Համայնքի բնակչությունը 2008 թվականին կազմում էր 72 մարդ։

## Տնտեսություն
2007 թվականի տվյալներով 42 աշխատունակ տարիքի մարդկանցից (15-64 տարեկան) 27-ը տնտեսապես ակտիվ էին, 15-ը անգործ (ակտիվության ցուցանիշը 64,3 %, 1999 թվականին եղել է՝ 67,3%)։ 27 աշխատունակ բնակիչներից 26-ը աշխատում էին (12 տղամարդ և 14 կին)։ 15 անգործ մարդկանցից 7-ը աշակերտներ կամ ուսանողներ են, 3-ը թոշակառու, 5-ը չէին աշխատում այլ պատճառներով։

## Տեսարժան Վայրեր
* Անցնել լարշով
* Եկեղեցի Նոտր-դամ-դը-Նեժ (ХХ դարում)
* Fort Vireys (1887 թվական), բարձրությունը 2700մ
* Ամրակառույց կրակակետը և Մայլմորը 
* Հովիտ և լիճ Լուզյեյում

## Լուսանկարներ

Պատկեր:Chapelle à Maison-Méane - Commune de Larche.jpg|մատուռը-Maison-Méane


## Տես նաև
*Ֆրանսիայի շրջանների ցանկ

## Ծանոթագրություններ

Կատեգորիա:Ֆրանսիայի բնակավայրեր
Ֆիս (Տրապիզոնի գավառ)

**Ֆիս**, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։ Գտնվում է Սև ծովի ափամերձ անտառապատ տարածքում, Տրապիզոն քաղաքից 14 կմ արևմուտք։

Բնակչության մասին տվյալներ չեն պահպանվել։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Օսմանյան կայսրության հայաբնակ գյուղեր
Բումերանգ (ֆիլմ, 1992)

**Բումերանգ**՝ կինոֆիլմ, ռեժիսոր՝ Ռեջինալդ Խադլինի, որը թողարկվել է 1992 թվականին։

## Սյուժե
Մարկուս Գրեմ, անդիմադրելի սևամորթ դոնժուան։ Նա սկսում է աշխատել Chantress ընկերությունում, մարկետինգի բաժնում և ընտրում է իր հաջորդ զոհերին՝ կին գործընկերների շարքում։ Նրանցից մեկը՝ իր տնօրենը, մարկետինգ բաժնի ղեկավարը՝ Ժակլին Բրոյներն էր։ Մարկուսը պետք է գործի դներ իր բոլոր հնարքները և հմայքը, սակայն ի վերջո նա հասնում է իր նպատակին։ Մարկուսը և Ժակլինը անցկացնում են գիշեր, բայց նրանց հետագա հանդիպումներին ինչ-որ բան խանգարում է։ Մարկուսը չէր ուզում ցույց տալ, որ սիրահարվել է այդ աղջկա վրա, բայց նրան նյարդայնացնում էր այն, որ Ժալինը սառել էր իր հանդեպ և ավելի շատ զբաղված էր աշխատանքով, քան իրենով։ Մարկուսը հերթական անգամ ձախողում է հանձնարարությունը գովազդային ընկերության և նրան գրեթե ուզում էին աշխատանքից հեռացնել։ Նրան օգնում է իր նոր ընկերուհին՝ Անժելա Լյուիսը, ով աշխատում էր նկարչուհի դիզայնի բաժնում, նոր տեսողական լուծում է գտնում։

Սկզբում նրանք շփվում են որպես ընկերներ, բացի այդ, Անժելայի մասին հոգ էր տանում Մարկուսի ընկերը՝ Ջեռարդը։ Սակայն, Մարկուսին աստիճանաբար գրավում է Անժելան։ Մարկուսը անգամ հոգ չէր տանում նրա մասին, ամեն ինչ տեղի ունեցավ ինքնաբերաբար։ Ջեռարդը իմացավ, որ իր ընկերուհուն տանում են իր ձեռքից և վիճաբանություն ունեցավ Մարկուսի հետ։ Մարկուսի նոր գաղափարները ապշեցրեցին ընկերության թոփ մենեջերներին։ Ժակլինը կրկին հիացած էր Մարկուսով և կրկին մոտիկություն էր ուզում։
Անժելան, իմանալով, որ Մարկուսը դավաճանել է իրեն իր ղեկավարի հետ՝ անմիջապես խզում է հարաբերությունները և հեռանում է Chantress-ից։ Մարկուսը հասկանում է, որ առաջին անգամ իր կյանքում նա սիրահարվել է և չի գտնում իր տեղը։ Անցնում է չորս ամիս։ Մարկուսը նույնպես դուրս է գալիս աշխատանքից և ընդունվում է աշխատանքի դպրոցում՝ որպես նկարչության ուսուցիչ։ Վերջիվերջո նա չի դիմանում, փնտրում է Անժելայի աշխատանքի վայրը և ցանկանում է հաշտվել նրա հետ։ Անժելան ներում է Մարկուսին և նրանք կրկին միասին են։

## Դերերում
* Էդդի Մերֆի - Մարկուս Գրեմ
* Ռոբին Գիվենս - Ժակլին Բրոյներ
* Հոլի Բերի - Անժելա Լյուիս
* Դեվիդ Ալան Գրիր - Ջեռարդ Ջեկսոն
* Մարտին Լոուրենս - Տայլեր Խոկինս
* Գրեիս Ջոնս - Հելեն Ստրեինջ
* Ջեֆֆրի Հոլդեր - Նելսոն
* Էրտա Քիթ - լեդի Էլոիզա
* Քրիս Ռոք - Բոնի Թի
* Թիշա Քեմփբել - Իվոն

## Ծանոթագրություններ

## Արտաքին հղումներ
* Բումերանգ (1992) կայքում Internet Movie Database

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Imagine Entertainment ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Մաթս Վիլանդերի կարիերայի վիճակագրություն

**Մաթս Վիլանդերի կարիերայի վիճակագրությունը** ներկայացնում է շվեդ հանրահայտ թենիսիտ և աշխարհի նախկին մենախաղի № 14 ռակետ Մաթս Վիլանդերի Մեծ Սաղավարտի և ATP մրցաշարերում հաղթանակների և պարտությունների ցանկը, ինչպես նաև նրա կարիերայի ամփոփ վիճակագրությունը։

## Մեծ Սաղավարտի մրցաշարերի եզրափակիչներ
### Մենախաղ 11 (7-4)

### Զուգախաղ 3 (1-2)

## Գրան-Պրի Սուպերսերիայի եզրափակիչներ
### Մենախաղ 15 (8-7)

## ATP մրցաշարերի եզրափակիչներ (77)
### Մենախաղ (59)

#### Հաղթանակներ (33)

#### Պարտություններ (26)

### Զուգախաղ (18)

#### Հաղթանակներ (7)

#### Պարտություններ (11)

## Թիմային մրցաշարերի եզրափակիչներ (7)

### Հաղթանակներ (3)

### Պարտություններ (4)

## Մրցաշարերի վիճակագրություն

## Արտաքին հղումներ
* Պաշտոնական կայք
* Մաթս Վիլանդերը ATP կայքում
* Մաթս Վիլանդերը ITF կայքում 
* Մաթս Վիլանդերը Դևիսի Գավաթի կայքում 
* Մաթս Վիլանդերկ Թենիսի փառքի միջազգային սրահում

Կատեգորիա:Վիճակագրական տվյալներ
Իդլիբի ճակատամարտ (2012)

**Իդլիբի ճակատամարտ** ՝ ռազմական գործողություն, անցկացվելով Սիրիայի զինված ուժերի 2012 թվականի մարտի 10ից մինչև մարտի 13ը Իդլիբ քաղաքը ազատագրելու և ընդիմական ուժերի ոչնչացնելու նպատակով։

## Նախապատմություն
Մի քանի ամիս զինյալներին հաջողվել է դիմակայել կառավարական ուժերի հարձակումներին։ Մարտից մեկ շաբաթ առաջ ռազմական ուժերի կուտակում և սկսվեց գրոհի նախապատրաստությունները։ 2012 թվականի մարտի 9-ին սյունը,որը բաղկացած էր 42 տանկից և 131 տրանսպորտներից զինվորականների հետ շարժվեցին դեպի քաղաք։

## Ծանոթագրություններ

Կատեգորիա:Իդլիբի մարզ
Կատեգորիա:Ճակատամարտեր այբբենական կարգով
Աղբյուր (այլ կիրառումներ)

**Աղբյուր** անվանումը կարող է վերաբերել հետևյալ հասկացություններին.

* Աղբյուր, ստորերկրյա ջրի բնական ելքը Երկրի մակերևույթ՝ պայմանավորված տեղանքի երկրաբանական կառուցվածքով, կտրտվածությամբ, ջրատար շերտերի դասավորությամբ
* «Աղբյուր», Հայաստանում լույս տեսնող մանկապատանեկան ամսագիր
* «Աղբյուր», առաջին մանկական պատկերազարդ ամսագիրը Արևելյան Հայաստանում։ Լույս է տեսել Թիֆլիսում 1883–1918 թվականներին։
Լա Մոտ դյու Կեր

**Լա Մոտ Դյու Կեր** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04134

## Բնակչություն
Համայնքի բնակչությունը 2008 թվականին կազմում էր 504 մարդ։

## Կլիմա
Լա Մոտ դյու Կերի կլիման միջերկրածովային է։

## Տնտեսություն
2007 թվականի տվյալներով 293 աշխատունակ տարիքի մարդկանցից (15-64 տարեկան) 204-ը տնտեսապես ակտիվ էին, 89-ը անգործ (ակտիվության ցուցանիշը 69.6 %, 1999 թվականին եղել է՝ 73,3 %)։ 204 աշխատունակ բնակիչներից 173-ը աշխատում էին (94 տղամարդ և 79 կին), անաշխատանք էին 31-ը (16 տղամարդ և 15 կին)։ 89 անգործ մարդկանցից 20-ը աշակերտներ կամ ուսանողներ են, 39-ը թոշակառու, 30-ը չէին աշխատում այլ պատճառներով։

## Տեսարժան վայրեր
* Բաստիեն ամրոցը (XIX դար)
* Սուրբ Մարիամ Մագդաղենացի ծխական եկեղեցին (1851)

## Պատկերասրահ

La motte du caire groupe scolaire.jpg|Դպրոցը (1920թ.)
Monument aux morts de la Motte du caire.jpg|Մարտերում զոհված համագյուղացիների հուշարձանը


## Ծանոթագրություններ
Սիլվան

**Սիլվան**, քաղաք, գյուղաքաղաք Արևմտյան Հայաստանում, Դիարբեքիրի վիլայեթի Սիլվանի գավառակում։ Հանդիսանում էր վերջինիս կենտրոնը։ Գտնվում էր հին Տիգրանակերտ մայրաքաղաքի տարածքում, Դիարբեքիր քաղաքից հյուսիս-արևելք։

## Բնակչություն
Սիլվանում բնակվում էին հայեր, քրդեր և թուրքեր։ Հայերի թիվը կազմում էր 2000 անձ։

## Պատմամշակութային կառույցներ
Սիլվանն ուներ 3 հայկական եկեղեցի։

## Կրթություն
Քաղաքում գործում էր հայկական վարժարան։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Քրդաբնակ տարածաշրջաններ
Կատեգորիա:Թուրքիայի քրդաբնակ բնակավայրեր